પાછલાં કેટલાક વર્ષોમાં ભારતમાં ઘણી નવી કંપનીઓની શરૂઆત થઇ. જેમાં ઑનલાઈન કંપનીઓની સંખ્યા વધારે છે. આ કંપનીઓએ સારી શરૂઆત કરવાની સાથે સાથે ઘણાં જ ઓછા સમયમાં સારું કામ કરીને પણ બતાવ્યું તથા ઘણી સફળતા પણ હાંસલ કરી. સાથે જ લોકોને એ વિચારવાની તક આપી છે કે જે લોકો રચનાત્મક છે અને જેઓ મહેનતુ અને કામ પ્રત્યે લગન ધરાવે છે, તેઓ ઓછા પૈસાની સાથે પણ નવી વસ્તુઓ ઊભી કરી શકે છે, કંઈક નવું કરીને બતાવી શકે છે. લોકોને નવાં પ્રકારની ઘણી સેવાઓ પણ આપી શકે છે. આ જ કારણે લોકો હવે નવી કંપનીઓમાં રસ બતાવી રહ્યાં છે. સ્માર્ટ ફોન્સનો વ્યાપ વધવાની સાથે, આ કંપનીઓને વધુ વેગ મળ્યો છે. આંકડાઓ કહે છે કે, ભારતની કુલ વસ્તીમાંથી, લગભગ 100 મિલિયન લોકો ઑનલાઈન લેવડ-દેવડ કરી ચૂક્યાં છે. આ આંકડાઓ ઝડપથી વધી રહ્યાં છે. કોઈ પણ ઉદ્યોગના વિસ્તારને દર્શાવવાં માટે, આટલા મોટા આંકડાઓ પર્યાપ્ત છે. આ જ કારણ છે કે, આજકાલ સૌથી વધારે ઑનલાઈન સ્ટાર્ટઅપ કંપનીઓ માર્કેટમાં આવી રહી છે.